പി.എസ്.ജിയ്ക്കായി മെസി എഴുന്നള്ളി ഇ.പി.എല്ലില് ശകുനപ്പിഴ, യുണൈറ്റഡ് ഇഴഞ്ഞു തന്നെ X യൂറോപ്യന് ഫുട്ബോളില് തിരക്കേറിയ രാത്രിയായിരുന്നു ഇന്നലെ. പൊന്നും വിലയ്ക്ക് പി.എസ്.ജി. സ്വന്തമാക്കിയ ഇതിഹാസ താരം ലയണല് മെസി പി.എസ്.ജി. ജഴ്സിയില് അരങ്ങേറിയ ദിനമായിരുന്നു ഇന്നലെ. ബാഴ്സലോണ അല്ലാത്ത വേറെ ഒരു ക്ലബിന്റെ ജഴ്സിയില് മെസി ഇറങ്ങിയ മത്സരത്തില് പി.എസ്.ജി അനായാസ വിജയം നേടി. എതിരില്ലാത്ത രണ്ട് ഗോളുകള്ക്കാണ് ടീം വിജയിച്ചത്. ക്ലബ് വിടുമെന്ന് ഏറെ അഭ്യൂഹങ്ങള് പരന്ന എംബാപ്പെയാണ് ടീമിന്റെ രണ്ടു ഗോളുകളും നേടിയത്. മെസിയെ ബെഞ്ചില് ഇരുത്തി നെയ്മറിനെയും എംബാപ്പെയെയും ഡി മരിയയെയും അറ്റാക്കില് ഇറക്കിയാണ് പി.എസ്.ജി. ഇറങ്ങിയത്. ആദ്യ പകുതിയില് തന്നെ ടീം ജയം ഉറപ്പിച്ചിരുന്നു. ഇതിഹാസ താരത്തിന് സ്വയം സന്നദ്ധനായി എന്നു തോന്നുന്നതു വരെ സമയം അനുവദിക്കുമെന്നു പറഞ്ഞ പി.എസി.ജി. കോച്ച് മൗറീഷ്യോ പോച്ചെറ്റീനോ ഒടുവില് 66ാം മിനിറ്റിലാണ് ആ അവസരം നല്കിയത്. നെയ്മറിന് പകരക്കാരനായാണ് മെസി ഇറങ്ങിയത്. കളത്തില് മികച്ച ടച്ചുകളുമായി മെസ്സി തന്റെ അരങ്ങേറ്റം സുന്ദരമാക്കി. പക്ഷേ സമയവു, പോച്ചെറ്റീനോയുടെ തന്ത്രങ്ങളും അവര്ക്കു പറ്റുന്നതായിരുന്നില്ല. പി.എസ്.ജിയുടെ തുടര്ച്ചയായ നാലാം വിജയമാണിത്. 12 പോയിന്റുമായി ലീഗില് ഒന്നാമത് നില്ക്കുകയാണ് അവര് അതേസമയം മെസിയുടെ പ്രതിയോഗി ക്രിസ്റ്റിയാനോ റൊണാള്ഡോ മാഞ്ചസ്റ്റര് യുണൈറ്റഡുമായി ബന്ധം സ്ഥാപിച്ച ശേഷം ആദ്യം മത്സത്തില് തന്നെ ടീമിന് തിരിച്ചടി. ഇംഗ്ലീഷ് പ്രീമിയര് ലീഗില് നടന്ന കഴിഞ്ഞ ദിവസം നടന്ന മത്സരത്തില് വോള്വസിനെതിരെ വിവാദഗോളിലൂടെയാണ് മാഞ്ചസ്റ്റര് യുണൈറ്റഡ് ജയം സ്വന്തമാക്കിയത്. മേസണ് ഗ്രീന്വുഡ് 80ാം മിനിറ്റില് ആണ് വിജയഗോള് നേടിയത്. എന്നാല്, ഗോളടിക്കുന്നതിന് തൊട്ടുമുന്പ് എതിര്താരത്തെ യുണൈറ്റഡ് മധ്യനിര താരം പോള് പോഗ്ബ ഫൗള് ചെയ്തത് റഫറി കണ്ടില്ലെന്ന് നടിച്ചത് വിവാദത്തിനിടയാക്കി. TAGS: Popular X TAGS: